Sverre Bentzen
Store norske leksikon,Kunst og estetikk,Film, TV og teater,Norske skuespillere
Sverre Bentzen er en norsk skuespiller. I 1966–1979 var han ansatt ved Rogaland Teater, både som skuespiller, produksjonsleder og leder for Barneteatret. Bentzen var ved Trøndelag Teater i 1979–1986, ved Oslo Nye Teater i 1986–1988, i Fjernsynsteatret i 1988–1990 og fra 1990 ved Det Norske Teatret.
Han har spilt i et stort repertoar, blant annet Hjalmar Ekdal i Henrik Ibsens Vildanden, Oberon i William Shakespeares En sommernattsdrøm, Riber i Forrådt av Amalie Skram, Den arbeidsløse i Personkrins 3:1 av Lars Norén, Tryllekongen i Historier frå Wienerskogen av Ödën von Horváth og Peachum i Tolvskillingsoperaen.Han er også kjent fra film, TV-serier og flere sommerspill. Les mer i Store norske leksikon norsk teaterhistorie